Държавен вестник, бр. 73, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  73
3. предоставяне на буквено-цифров код на 
обект за производство на взривни вещества 
за граждански цели по чл. 16;
4. прострелване на огнестрелни оръжия 
по чл. 92;
5. обезопасяване от нежелателен достъп и 
от сработване по предназначение;
6. извършване на технически прегледи.
(2) Средствата от таксите по ал. 1 постъпват 
по бюджета на МВР.
Г л а в а  в т о р а
ПРОИЗВОДСТВО НА ВЗРИВНИ ВЕЩЕСТВА, 
ОРЪЖИЯ, БОЕПРИПАСИ И ПИРОТЕХНИ­
ЧЕСКИ ИЗДЕЛИЯ
Чл. 13. (1) Производство на оръжия, бое­
припаси, взривни вещества и пиротехнически 
изделия на територията на Република България 
се извършва от физически и юридически лица, 
регистрирани като търговци на територията 
на държава членка, които са получили разре­
шение за производство, издадено от директора 
на ГДОП на МВР или от оправомощено от 
него длъжностно лице. 
(2) Разрешение за производство се изисква 
и в случаите, когато изделията по ал. 1 са 
предназначени само за износ.
(3) Разрешението за производство по ал. 1 
може да включва едновременно или поотделно 
една от следните дейности: пълно или частич­
но производство на взривни вещества, оръ­
жия, боеприпаси и пиротехнически изделия, 
търговия, ремонтни дейности, видоизменяне 
и утилизация на оръжия и боеприпаси и от­
даване под наем на оръжия и боеприпаси за 
целите по чл. 6, ал. 3, т. 4.
(4) Юридически лица, регистрирани по 
реда на Закона за юридическите лица с нес­
топанска цел, и лица, създадени със закон 
или с акт на Министерския съвет, могат 
да произвеждат взривни вещества, оръжия, 
боеприпаси и пиротехнически изделия с цел 
изследване, разработване или изпитване след 
получаване на удостоверение за производство, 
издадено от директора на ГДОП на МВР или 
от оправомощено от него длъжностно лице.
(5) Не се изисква разрешение за производ­
ство в случаите на чл. 6, ал. 5.
Чл. 14. (1) Лицата, които искат да произ­
веждат взривни вещества, оръжия, боепри­
паси и пиротехнически изделия, трябва да 
разполагат със:
1. обекти за производство и съхранение 
на взривни вещества, боеприпаси и/или пи­
ротехнически изделия, собствени или наети, 
отговарящи на техническите правила и норми 
за проектиране на строежи, предназначени за 
производство и съхранение на взривни веще­
ства, боеприпаси и/или пиротехнически изде­
лия, и на изискванията за физическа защита 
на строежите съгласно Закона за устройство 
на територията, и/или
2. обекти за производство и съхранение на 
оръжия, собствени или наети, които отгова­
рят на изискванията за физическа защита на 
строежите съгласно Закона за устройство на 
територията, и/или
3. собствени или наети мобилни производ­
ствени установки (транспортни инсталации) 
за взривни вещества, проектирани и предназ­
начени за директно зареждане и производ­
ство в сондаж, притежаващи сертификат за 
съответствие, удостоверяващ годността им;
4. квалифициран персонал в зависимост 
от спецификата на произвежданите изделия; 
5. служители, които осъществяват контрол 
за спазване на правилата за безопасност при 
работа с взривни вещества, оръжия, боепри­
паси и пиротехнически изделия;
6. служител по сигурността, който изготвя 
планове за сигурност на взривни вещества, 
пиротехнически изделия, оръжия и боеприпаси 
и на системи за управлението им;
7. специалисти, които водят отчетност на 
движението на произведените изделия.
(2) Изискванията към квалификацията 
на лицата по ал. 1, т. 4 – 7 се определят с 
наредба на министъра на труда и социалната 
политика съвместно с министъра на вътреш­
ните работи и министъра на образованието, 
младежта и науката.
(3) Обектите за производство и съхранение 
на лицата по чл. 13, ал. 4 трябва да отговарят 
на изискванията по ал. 1, т. 1, 2 и 3.
Чл. 15. (1) Обектите за производство на 
взривни вещества за граждански цели на 
територията на Република България трябва 
да притежават собствен буквено-цифров код, 
който се издава от директора на ГДОП на 
МВР или от оправомощено от него длъж­
ностно лице. 
(2) Органът по ал. 1 предоставя букве­
но-цифровия код, когато производственият 
обект е разположен на територията на трета 
държава и лицето е получило разрешение за 
производство по реда на тази глава. 
(3) Органът по ал. 1 предоставя буквено-
цифровия код, когато производственият обект е 
разположен на територията на трета държава, 
производителят не е установен на територи­
ята на държава членка, но лицето, получило 
разрешение за внос по реда на глава шеста, 
е регистрирано по реда на Търговския закон. 
Чл. 16. Лицето по чл. 15, ал. 3 подава до 
директора на ГДОП на МВР заявление по 
образец за получаване на буквено-цифровия 
код, придружено с копие от разрешението 
за производство, издадено от съответния 
компетентен орган на третата държава, или 
аналогичен документ, удостоверяващ, че про­
изводството се осъществява в съответствие 
с изискванията за производство съгласно